**Körlevél**

**Tárgy:** új vállalkozói biztosítás (termékkód: **KVB-11**) termék bevezetése

1. **A K&H vállalkozói biztosítás (termékkód: KVB-11) termék bevezetése**

Társaságunk **2011. július 1-jei hatállyal bevezeti** és a biztosításközvetítői hálózat rendelkezésére bocsátja a K&H vállalkozói biztosítás (termékkód: **KVB-11**) terméket.

(A KVB-07 módozatú ajánlat legkésőbb 2011. június 30-i kockázatviselési kezdettel íratható alá a szerződővel! A nem-életbiztosítási kockázatvállalás és termékmenedzsment a 2011. július 1-jei, vagy későbbi kockázatviselési kezdettel kiállított KVB-07 módozatú ajánlatokat elutasítja. **2011. július 1-jei kockázatviselés kezdettel kizárólag a KVB-11 módozat értékesíthető!**)

Nyomtatványok:

A K&H vállalkozói biztosítás (termékkód: KVB-11) termék értékesítéséhez alkalmazandó nyomtatványok:

* **K&H vállalkozói biztosítás nyomtatványfüzet** (nyomtatványszám: 1-10800-07), amely tartalmazza a K&H vállalkozói biztosítás szerződési feltételeit;
* **Ajánlat a K&H vállalkozói biztosítás megkötéséhez** (nyomtatványszám: 1-10802-03), amely tartalmazza az ajánlatot, a telephelyi adatközlő és díjszámítást, és az ügyfél-tájékoztatót;
* **Telephelyi adatközlő és díjszámítási pótlap K&H vállalkozói biztosításhoz** (nyomtatványszám: 1-10801-02);
* **KVB-11 szerződéskiegészítési ajánlat gyógyszertári felelősségbiztosítási záradék igénybe vételére** (elektronikus nyomtatvány)

A nyomtatványcsomagok a szokásos módon, formanyomtatvány kitöltésével lesznek rendelhetők.

Továbbra is minden ajánlathoz kitöltve csatolni kell (a szerződés részét képező) Nyilatkozat biztosítási szerződés megkötéséhez (2-60021) elnevezésű nyomtatványt.

Az ügyfél adatlap biztosítási szerződés megkötéséhez (2-60023) elnevezésű nyomtatványt **nem kell csatolni** az ajánlati dokumentációhoz, mivel az ügyfél adatlap tartalmával megegyező ügyféladatok felvételére a KVB-11 ajánlati nyomtatványán van lehetőség.

**2. Értékesítés-támogatás:**

A termék értékesítésének támogatására a TÜK-ön található KVB-11 szerződéskötő alkalmazás fejlesztése megtörtént, annak élesbe helyezésétől – 2011. június 30-tól – a KVB-07 szerződéskötő program nem elérhető.

Az alkalmazás használatáról részletesebb információt a KVB-11 felhasználói kézikönyv tartalmaz, amely megtalálható a TÜK-ön a Dokumentumtár\Felhasználói Kézikönyvek\KVB mappájában.

**3. Régi KVB-05, KVB-07 szerződések módosítása**

A régi, 2011. július 1. előtt terjesztett **KVB-07** vagy **KVB-05** szerződések Szerződő által kezdeményezett módosításához a **KVB-11 nyomtatványai nem alkalmazhatók**.

1. A KVB-07 szerződésekhez kapcsolódó (akár évközi, akár évfordulóval történő) módosítások esetében a régi nyomtatványokat kell alkalmazni, vagyis:

KVB-07 ajánlat-felvételi nyomtatványokon kell a Szerződőnek a módosítási igényét közölni!

A módosításokhoz szükséges nyomtatványok az alábbiak szerint állnak rendelkezésre:

1. A jelenleg használatban lévő KVB-07 ajánlat-felvételi nyomtatványok és a további nyomtatványok a módosításhoz kifogyásig felhasználhatók.
2. A K&H vállalkozói biztosításának szerződési feltételei (KVB-07) a továbbiakban nem alkalmazhatók, kérjük azokat selejtezni.

Az elektronikus formában rendelkezésre bocsátott ajánlat-felvételi nyomtatványokat egyenként három példányban kell kitölteni, s a Szerződőnek valamennyit alá kell írnia. A kitöltött ajánlat-felvételi nyomtatványok első példányát a K&H Biztosító központjába kell eljuttatni, egy példány a biztosításközvetítőnél marad és egy példány a Szerződőé.

KVB-05 szerződés módosítására szintén nem alkalmazhatóak a KVB-11 nyomtatványai, ezen szerződések módosítását külön (A4-es) lapon kell felvenni!

2011. július 1-vel a nyomtatvány rendelő rendszerben már csak a KVB-11 nyomtatványai lesznek elérhetőek, amelyek a következőek:

|  |
| --- |
| 1-10800-07 K&H vállalkozói biztosítás nyomtatványfüzet1-10802-03 Ajánlat a K&H vállalkozói biztosítás megkötéséhez1-10801-02 Telephelyi adatközlő és díjszámítási pótlap K&H vállalkozói biztosításhoz |

**4. KVB régi módozatok helyettesítése az új módozattal**

A KVB-11 módozatra az alábbi átdolgozási szabályok vonatkoznak:

- a meglévő, régi (már nem terjesztett) módozatú szerződések új termékre, módozatra a Szerződő írásos kérelme alapján bármikor, tehát a biztosítási időszak alatt is átdolgozhatók, amennyiben a régi szerződés díjjal rendezett az átdolgozás hatályba lépésének napjáig.

*Figyelem!*

Átdolgozás esetén az ajánlati nyomtatványon fel kell tüntetni az „Átdolgozás” megjegyzést (és lehetőség szerint a korábbi szerződés kötvényszámát).

Az átdolgozott szerződések nem minősülnek új szerzésnek, a biztosításközvetítő nem alkalmazhat 10% üzleti engedményt!

Az illetékes értékesítési vezető által adható tovább 10% engedmény alkalmazható átdolgozás esetén is, üzletileg indokolható esetben (pl: fedezetbővítés).

Jelen általános levélben foglaltak 2011. július 1-jével lépnek hatályba. Kérjük, a hatálybalépést követően a jelen általános levélben foglaltak szerint szíveskedjetek eljárni!

**A termék értékesítéséhez sok sikert kívánunk!**

Budapest. 2011. június 28.

 Nyerges Péter sk. Ferencz Zoltán sk.

 alkusz érékesítési vezető biztosítási disztribúció vezető

# Mellékletösszesítő

|  |  |  |
| --- | --- | --- |
| 1. számú melléklet  | KVB szerződési feltételek |  |
| 2. számú melléklet | KVB ajánlat |  |
| 3. számú melléklet | KVB telephelyi adatközlő és díjszámítási pótlap |  |
| 4. számú melléklet | Gyógyszertári felelősségbiztosítási záradék |  |
| 5. számú melléklet | KVB-11 változások |  |